PROVEDBENA ODLUKA KOMISIJE

оd 4. prosinca 2015.

o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina

(Dons (ZOI))

(2015/C 407/06)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,

budući da:

Zadovoljeni su uvjeti utvrđeni u člancima 93. do 96., članku 97. stavku 1. i člancima 100. do 102. Uredbe (EU) br. 1308/2013.

ODLUČILA JE:

Jedini članak

Jedinstveni dokument iz članka 94. stavka 1. točke (d) Uredbe (EU) br. 1308/2013 i upućivanje na objavu specifikacije proizvoda za naziv „Dons” (ZOI) utvrđeni su u Prilogu ovoj Odluci.

U skladu s člankom 98. Uredbe (EU) br. 1308/2013, objava ove Odluke temelj je za podnošenje prigovora na zaštitu naziva iz prvog stavka ovog članka u roku od dva mjeseca od datuma objave.

(1) SL L 347, 20.12.2013., str. 671.

PRILOG

JEDINSTVENI DOKUMENT

1. Naziv(i) za registraciju

Dons

2. Vrsta oznake zemljopisnog podrijetla

ZOI – Zaštićena oznaka izvornosti

3. Kategorije proizvoda od vinove loze

5. Kvalitetno pjenušavo vino

4. Opis vina

Analitički zahtjevi

Kriteriji prihvaćanja za vino Dons

— jabučna kiselina: < 0,3 g/l

— sadržaj ugljičnog dioksida: > 4 bara povećanog pritiska na 20 °C

— sadržaj neprevrelog šećera: < 25 g/l

Organoleptički, vino Dons kvalitetno je pjenušavo vino čije je obilježje posebno „bistra” kiselost. Pjenušava su vina lagana i elegantna, u njima prevladavaju svježe kiseline koje proizlaze iz pretvorbe postojećeg velikog udjela jabučne kiseline u mliječnu kiselinu. Mogu se osjetiti mirisi agruma, lipe i bazge, svojstvena pržena aroma te naknadni okus koji dugo ostaje i završava notom kiselosti.

U pogledu izgleda, vino je prozirno s nijansama bijele do ružičaste, rosé, svijetlocrvene, s nježnim, malim i dugotrajnim mjehurićima.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 10,0 Najmanji ukupni sadržaj kiselosti 4,5 g/l, izraženo kao vinska kiselina Najveći sadržaj hlapljivih kiselina (u miliekvivalentima po litri) 16,66 Najveći ukupni sadržaj sumporova dioksida (u miligramima po litri) 150

5. Prakse proizvodnje vina

(a) Osnovne enološke prakse

Prešanje grožđa

Specifične enološke metode

Metoda prešanja koja se primjenjuje nježno je prešanje cijelih grozdova pri najvećem pritisku od 1,6 bara.

Berba, sortiranje i prešanje

Metode uzgoja

Grožđe se mora ručno brati prije no što dosegne potpunu fiziološku zrelost kako bi se očuvao visok sadržaj kiselosti, posebno jabučne kiseline.

Grozdovi se moraju ručno sortirati slijedeći posebne upute.

Vrenje

Posebna enološka praksa

Proizvod postaje pjenušav drugim alkoholnim vrenjem u boci. Ukupna alkoholna jakost kupaže nakon prvog vrenja najmanje je 9 %.

Prije drugog vrenja kupaža se podvrgava jabučno-mliječnom vrenju.

Trajanje postupka proizvodnje, uključujući starenje, najmanje je devet mjeseci računano od početka postupka vrenja.

Svrha je vrenja učiniti kupažu pjenušavom, a kupažu se mora ostaviti da stari na talogu u boci najmanje 180 dana.

Nakon vrenja u boci proizvod se pretakanjem odvaja od taloga.

(b) Najveći urodi

5 000 kg grožđa po hektaru

6. Ograničeno područje

Određeno područje: grad Dons u blizini grada Koldinga u Danskoj; točnije, koritasta dolina prekrivena fluvioglacialnim talogom šljunka i pijeska unutar katastarskog okruga Dons By, Almind. Katastarski okrug Dons By, koji obuhvaća područje veličine 853 ha, jasno je ograničen u katastarskom planu od 1821.

Vinogradi se nalaze na visini od 25 do 60 m, nedaleko od mora, oko 7 km od prolaza Kolding Fjord.

7. Glavne sorte vinove loze

Zalas Perle

Cabernet Cortis

Orion

Madeleine Angevine

Solaris

Rondo

Regent

Pinot Noir

8. Opis povezanosti

Vinogradi se nalaze oko grada Donsa, na visini od 25 do 60 m, na udaljenosti od oko 7 km od mora. Riječ je o području koritaste doline oblikovane subglacijalnom erozijom s jezerima u obliku jama nastalih topljenjem mrtvog leda sa strmim brežuljcima te guštarom slabe hranjive vrijednosti na pješčanom talogu.

Analitički parametri razlikuju se od parametara klasičnih pjenušavih vina u pogledu većeg udjela mliječne kiseline nastale zbog uvjeta uzgoja na sjeveru.

Profil vina, a posebno profil njegove kiselosti može se pripisati izboru relativno otpornih sorti i zemljopisnim uvjetima tog područja te posebnom tlu čija su obilježja talozi šljunka slabe hranjive vrijednosti i duboki slojevi pijeska visoko iznad vodonosnika podzemnih voda, što rezultira dugim podancima.

9. Osnovni dodatni uvjeti

Metoda proizvodnje

Pravni okvir:

Zakonodavstvo EU-a

Vrsta dodatnog uvjeta:

Dodatne odredbe u pogledu označivanja

Opis uvjeta:

Upućivanje na metodu proizvodnje: Riječi „vrenje u boci” ili „vrenje u boci tradicionalnom metodom” moraju biti navedene na etiketi, prema potrebi te dokumentirane u pogledu trajanja vrenja na talogu.

Logotip EU-a

Pravni okvir:

Zakonodavstvo EU-a

Vrsta dodatnog uvjeta:

Dodatne odredbe u pogledu označivanja

Opis uvjeta:

Uporaba logotipa EU-a: „Zaštićena oznaka izvornosti” mora biti navedena zajedno s logotipom/simbolom EU-a.

Sorta vinove loze

Pravni okvir:

Zakonodavstvo EU-a

Vrsta dodatnog uvjeta:

Dodatne odredbe u pogledu označivanja

Opis uvjeta:

Sorta vinove loze: na etiketi mora biti navedena sorta vinove loze od koje je proizvod dobiven ako je upotrijebljena samo jedna sorta. Ako je proizvod dobiven od kupaže nekoliko sorti vina, obuhvaćenih u specifikaciji proizvoda, proizvođač može izabrati hoće li navesti sve sorte padajućim redoslijedom ili ih neće navesti na etiketi.

Označivanje godinom berbe

Pravni okvir:

Zakonodavstvo EU-a

Vrsta dodatnog uvjeta:

Dodatne odredbe u pogledu označivanja

Opis uvjeta:

Godina berbe: na etiketi mora biti navedena godina berbe ako je vino proizvedeno od grožđa iz jedne berbe. Ako je vino proizvedeno od kupaže grožđa iz više berbi, nije potrebno navesti godinu berbe.

Punjenje u boce

Pravni okvir:

Zakonodavstvo EU-a

Vrsta dodatnog uvjeta:

Pakiranje na ograničenom području

Opis uvjeta:

Punjenje u boce:

Na temelju odjeljka (c) specifikacije proizvoda, proizvod mora biti uzgojen, proizveden i punjen u boce na određenom području s obzirom na to da je to preduvjet za dobivanje njegove posebne kvalitete. Nadalje, prijevoz izvan tog područja može utjecati na posebne metode proizvodnje koje se odnose na skladištenje, odvajanje od taloga i starenje, što bi dovelo do smanjenja kvalitete izvan kontrole vinara. U područjima koja graniče s područjem obuhvaćenim zahtjevom nema proizvodnje vina.

Poveznica na specifikaciju proizvoda

http://www.foedevarestyrelsen.dk/SiteCollectionDocuments/Kemi%20og%20foedevarekvalitet/Varestandarder-handelsnormer-kvalitet/Produktspecifikation%20Dons%20rev%20nov%202014%20(2).pdf